ועדת הכלכלה, כנסת 23, פרוטוקול מספר 202, 2021-03-22 09:30

יעקב מרגי: שלום לכולם, בוקר טוב, אני מתכבד לפתוח את ישיבת ועדת הכלכלה של הכנסת - 22 במרס 2021, ט' בניסן התשפ"א.

יעקב מרגי: הצעת תקנות סמכויות מיחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 15), התשפ"א.

יעקב מרגי: מי נותן לנו הסברים מה קרה לנו במדינה?

יעקב מרגי: מה אתם רוצים מאיתנו?

טל פוקס: היה פסק דין של בית המשפט העליון בנוגע למכסה.

טל פוקס: בהתאם לפסק הדין בוטלה המכסה של 3,000.

יעקב מרגי: למה?

יעקב מרגי: את יכולה לתת את הרקע?

טל פוקס: יש קושי במכסה מכל מיני סיבות.

טל פוקס: חלקן קשורות לחזרה של אזרחים בכלל לישראל וחזרה של אזרחים בפרט לפני הבחירות, וחלקן קשורות לסקר שלא נעשה למשך זמן מספיק או מוקדם מספיק.

יעקב מרגי: לא התייחסו לעמדת משרד הבריאות?

יעקב מרגי: לחששות?

טל פוקס: החששות הוצגו בדיון.

יעקב מרגי: אני יודע שהוצגו.

טל פוקס: בית המשפט קבע שבעת הזאת - -

יעקב מרגי: אני יודע שהוא קבע.

טל פוקס: בתשתית העובדתית הזאת זה לא שכנע.

יעקב מרגי: רננה, האם היום אתם יכולים לקבוע מכסות על ידי הסלוטים?

רננה שחר: באופן כללי, אדוני, הקיבולת של שדה תעופה תמיד מוגבלת.

רננה שחר: גם בשנת 2019 היא הייתה מוגבלת.

רננה שחר: נכון לשבוע הקרוב יש כ-30 טיסות שנוחתות ממגוון יעדים בעולם, ללא מגבלת - -

יעקב מרגי: אני מבין איך עובד שדה תעופה.

יעקב מרגי: בוא נאמר שבית המשפט קבע שקביעת המכסה לא נעשתה כפי שצריך ולכן צריך לבטל אותה.

יעקב מרגי: האם לפי אמות המידה שמשרד הבריאות מנחה אתכם לפעול על פיהן כדי לשמור על בריאות הציבור, אתם מקצים x סלוטים, כשפועל יוצא מזה הוא כך וכך נכנסים?

יעקב מרגי: זאת המציאות?

רננה שחר: כן.

רננה שחר: נכון להיום לא ניתן לאפשר את כל הטיסות.

יעקב מרגי: אז למה בכלל קבעתם מכסות?

רננה שחר: הסיבה העיקרית שבגללה הגענו לשלב האחרון בבית המשפט העליון היא לא הקיבולת של נתב"ג, אלא כי רצו להכיל את כמות האנשים שצריך לאכוף עליהם חובת בידוד בית על ידי המשטרה באמצעות ביקורים בבית.

רננה שחר: אם אנחנו מדברים, למשל, על 4,000 אנשים ביום, ב-10 ימים מדובר ב-40,000 אנשים.

יעקב מרגי: האם כדי לשלוט בסוגית הבידוד, במלוניות וכו', אתם מגיעים למסקנה שאפשר לאשר כך וכך סלוטים?

רננה שחר: לא.

רננה שחר: הסלוטים נקבעים בכפוף לעמידה במגבלות תו כחול בנתב"ג עצמו, כולל ביצוע הבדיקות, לא מעבר לכך.

יעקב מרגי: ומה אם משרד הבריאות, פיקוד העורף היו אומרים לכם:

יעקב מרגי: אנחנו מבקשים להגביל את זה בלי קביעה של הקבינט או של הממשלה?

רננה שחר: לא, זה מחוץ לגדר הסמכות.

יעקב מרגי: כמעט שנה אני מטיף פה לעצמי ולחברי הכנסת ואומר להם: רבותיי, משרד הבריאות קובע קביעות שאין לנו את הכלים לכפור בהם.

יעקב מרגי: אני לא יודע איזה כלים עמדו בפני בית המשפט, אני לא יודע איך הוא לקח סיכון לבטל את המכסה בלי להתייחס לחששות של משרד הבריאות.

יעקב מרגי: יכול להיות שאני החמרתי עלי ועל הציבור יותר מידי.

יעקב מרגי: נכון, נפלו ליקויים.

יעקב מרגי: גם אנחנו ידענו שנפלו ליקויים בתהליך קבלת ההחלטות של הממשלה בסוגיית הקורונה.

יעקב מרגי: גם אנחנו ידענו שההחלטות מתקבלות מעכשיו לעכשיו.

יעקב מרגי: מה עמד בפני השופטים?

יעקב מרגי: גם לנו הייתה ביקורת, אבל לא התפרענו, אישרנו את התקנות כדי לשמור על בריאות הציבור.

יעקב מרגי: אני מציע שנתחיל להקריא את התקנות.

טל פוקס: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 15), התשפ"א-2021 בתוקף סמכותה לפי סעיפים 4, 12 ו-23 עד 25 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020 (להלן – החוק), ובהתקיים דחיפות כאמור בסעיף 4(ד)(3) לחוק, מתקינה הממשלה תקנות אלה: תיקון תקנה 1א 1.

טל פוקס: בתקנה 1א לתקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות), התשפ"א-2021 (להלן – התקנות העיקריות) –

טל פוקס: בתקנת משנה (ד) –

טל פוקס: בפסקה (3), המילים "של טיסה ציבורית" – יימחקו,

טל פוקס: בתקנת משנה (ז) ההגדרות "טיסה ציבורית" ו-"עולה" – יימחקו.

יעקב מרגי: תסבירי לנו מה נמחק.

טל פוקס: הדבר העיקרי שהניע פה את התיקון זה מחיקת המכסה של ה-3,000 בתקנת משנה (ד)(1).

טל פוקס: בעקבות המחיקה של המכסה אין צורך בתקנות (א) עד (ג) - אישור פרטני של טיסות.

טל פוקס: כמובן שזרים צריכים את אישור שר הפנים.

טל פוקס: הממשלה חשבה שהסלוטים ייקבעו רק ביחס לטיסות ציבוריות.

טל פוקס: מכיוון שאנחנו לא מגבילים את הטיסות הפרטיות, הסלוטים צריכים לקחת בחשבון גם את הטיסות הציבוריות וגם את הטיסות הפרטיות.

טל פוקס: חשבנו שההגבלה על כיוון אחד של טיסת מטען ועל כיוון שני של טיסת נוסעים אינה נדרשת.

יעקב מרגי: זאת אומרת, טיסת מטען שבאה עם מטען יכולה לחזור עם נוסעים, או ההיפך.

טל פוקס: נכון.

איתי עצמון: לגבי ההוראות שכן השארתם בתקנה הזאת - ההוראה לגבי סמכות שר הבריאות להורות על ביטול טיסה אם קיומה יוצר סיכון של ממש לבריאות הציבור, וההוראה בתקנת משנה (ח) שמחריגה מצבי חירום בטיסה וטיסות לפינוי חירום רפואי - האם בכוונת מכוון הן הושארו?

טל פוקס: לגבי היכולת של שר הבריאות לבטל טיסה במקרה שיוצרת סיכון לציבור – כמובן שזה בכוונה.

טל פוקס: לא נעשה שימוש בסמכות הזאת עד עתה.

טל פוקס: אם יש פתאום איזו תגלית ספציפית על מדינה מסוימת שיש בה איזה סיכון מיוחד, יכול להיות שלא יהיה זמן לתקן תקנות, יהיה צורך לבטל טיסה.

טל פוקס: כמובן שאם ירצו לבטל לחלוטין את הקו בין אותה מדינה, לאורך זמן יהיה צריך תיקון.

איתי עצמון: זאת סמכות פרטנית לגבי טיסה מסוימת.

טל פוקס: היא נדרשת גם עכשיו.

איתי עצמון: וההחרגה עדיין רלוונטית?

טל פוקס: אני חושבת שכן.

מיכל וונש: אנחנו מייצרים מצב אבסורדי של אזרחים סוג ב' במדינת ישראל, שאלה החיילים הבודדים שנמצאים פה ולא ראו את המשפחה שלהם מעל לשנה.

מיכל וונש: אנחנו עדיין מוצפים במאות בקשות.

מיכל וונש: עדיין לא נמצא פתרון כדי שחיילים בודדים שחוסנו בשני חיסוני "פייזר" יוכלו להיות עם הוריהם בסדר.

מיכל וונש: אני מבקשת ממך, אדוני היושב-ראש, לדעת מתי מתכוונים להחזיר את המתווה שנוצר לפני סגירת השמיים.

יעקב מרגי: אני לוקח את האתגר, נוציא פנייה של הוועדה.

מיכל וונש: אם ההיגיון האפידמיולוגי אומר שאזרחים ישראלים לא מכניסים ווריאנטים, כנראה שיש איזה משהו.

יעקב מרגי: אני סומך על שופטי בית המשפט העליון, על 11 שופטים שלקחו בחשבון, שהתייעצו עם רופאים מומחים.

יעקב מרגי: כנראה שסתם חרגנו במשך שנה שלמה ואישרנו תקנות כאלו ואחרות.

מיכל וונש: כשלנו בהבנה של ההיגיון האפידמיולוגי לאורך כל הדרך, בבקשה מהמשרדים לייצר את ההיגיון עבורנו.

יעקב מרגי: ישבו פה חברי כנסת עם טענות לא קלות.

יעקב מרגי: ידענו שהתהליך שהממשלה מקיימת, שההחלטות שהקבינט מקבל בסופי שבוע, זה לא התהליך הכי מושלם, אבל אמרנו, רבותיי, אנחנו מאשרים את זה.

מיכל וונש: חירום הפסיק להיות חירום אחרי יותר משנה.

יעקב מרגי: בסוף הדיון נתייחס לסוגיה.

יעקב מרגי: בואו נמשיך להקריא.

טל פוקס: תיקון תקנה 3 2.

טל פוקס: בתקנה 3 לתקנות העיקריות, פסקה (2) – תימחק.

טל פוקס: התיקונים עכשיו הם תיקונים שקשורים לביטול חובת מדידת החום במקומות עסקיים, במקומות עבודה.

איתי עצמון: התיקון שהקראת עכשיו נוגע לתקנה 3 שעוסקת באיך חלות תקנות הגבלת הפעילות, התקנות הכלליות שנוגעות בין היתר לתפוסה מותרת במקום ציבורי או עסקי שפתוח לציבור.

איתי עצמון: זאת ההוראה היחידה שעכשיו תיוותר בתקנות האלו, בתקנות התעופה.

איתי עצמון: בפסקה (3), שהיא היחידה שתישאר, כתוב: "על אף האמור בתקנה 9(ב)(1) לתקנות הגבלת הפעילות".

איתי עצמון: צריך לזכור שאין כבר את 9(ב)(1) בתקנות הגבלת פעילות.

איתי עצמון: התקנה היום קובעת שמנכ"ל משרד הבריאות רשאי להתיר לרשות שדות תעופה להציב שולחנות וכיסאות במתחם אכילה משותף, לאפשר ישיבה בתנאים שיורה עליהם.

איתי עצמון: האם יש איזה שהוא שינוי בהוראות האלה שנותן משרד הבריאות לרשות שדות התעופה לאור הפתיחה של המשק וההקלות הרבות שאנחנו שומעים שמאושרות?

שלמון: אכן התקנות מאפשרות למנכ"ל משרד הבריאות לפתוח אזורי ישיבה, מה שנקרא food court.

שלמון: בעבר אישרנו את זה, אבל לאור הסגירה העניין הזה ירד.

יעקב מרגי: אם במרחב הפתוח פתחנו את המסעדות, למה צריך משהו מיוחד לשדה התעופה?

שלמון: אנחנו לא מסבים את האזור למסעדות סגורות שאליהן אתה יכול להיכנס רק אחרי שהזמנת מקום או הצגת תו ירוק.

שלמון: נתב"ג דומה יותר לקניון שיש בו אזור הושבה, אזור הסעדה שפתוח לכל דיכפין.

שלמון: האזורים האלה, למיטב הבנתי וידיעתי, טרם נפתחו בארץ.

יעקב מרגי: אזורי ההושבה בקניונים נפתחו?

שלמון: אזורי ההושבה לא נפתחו בקניונים.

טל פוקס: תיקון תקנה 6 3.

טל פוקס: בתקנה 6(א)(2) לתקנות העיקריות, פסקת משנה (ב) – תימחק.

יעקב מרגי: מה זה פסקת משנה (ב)?

טל פוקס: זה גם קשור למדידת חום.

טל פוקס: תיקון תקנה 17 4.

טל פוקס: בתקנה 17(א)(3) לתקנות העיקריות, פסקת משנה (ב) – תימחק.

טל פוקס: פה מדובר במדידת חום לצוות.

יעקב מרגי: כל סוגיית החום בוטלה?

טל פוקס: כן.

טל פוקס: תיקון תקנה 18 5.

טל פוקס: בתקנה 18(א1) לתקנות העיקריות –

טל פוקס: בפסקה (2), במקום "6" יבוא "8".

טל פוקס: זה תיקון טעות.

איתי עצמון: מה התיקון?

טל פוקס: יש מספר דלפקים שצריך לפתוח לצ'ק-אין כדי שהצ'ק-אין לא יהיה עמוס.

טל פוקס: אם המטוס יותר גדול צריך יותר דלפקים - 8, ואם המטוס קטן יותר צריך פחות דלפקים.

נעמה דניאל: הוועדה אישרה את הכלל הזה בתיקון מס' 5 ב-6 בינואר 2021.

נעמה דניאל: מה שהוועדה אישרה הוא מה שהתכוונתם אליו – במעל 200 מושבים במטוס צריכים להיפתח שמונה דלפקים, ובמתחת ל-200 מושבים צריכים להיפתח שישה.

נעמה דניאל: אנחנו מבינים שהייתה טעות במהלך הפרסום.

נעמה דניאל: איך נתב"ג פעל עד כה?

טל פוקס: אנחנו גם חשבנו שתיקנו את זה, אבל בפועל לא ראינו פרסום של זה.

טל פוקס: כנראה שהייתה איזו שהיא טעות בפרסום.

טל פוקס: ביטול תקנה 22 6.

טל פוקס: תקנה 22 לתקנות העיקריות – בטלה.

טל פוקס: זה עוד פעם חום, רק הפעם של נוסעים לפני המראה.

טל פוקס: תיקון תקנה 41 7.

טל פוקס: בתקנה 41 לתקנות העיקריות, במקום "ז' בניסן התשפ"א (20 במרס 2021)" יבוא "ט"ו בניסן התשפ"א (28 במרץ 2021)".

איתי עצמון: למה לא הארכתם את התקנות העיקריות?

איתי עצמון: האם לא חשבתם שאת כל המסגרת הזאת של תקנות הגבלות על הפעלת שדות תעופה וטיסות לא צריך להאריך לתקופה ארוכה יותר?

טל פוקס: זאת הייתה ההחלטה של הממשלה.

איתי עצמון: למה?

טל פוקס: רצו לראות את היישום בשטח.

איתי עצמון: של כל התקנות?

איתי עצמון: של כל הסט הזה של התקנות?

טל פוקס: של התקנות, ואת היישום של פסק הדין.

טל פוקס: זאת הייתה ההחלטה שהתקבלה.

נעמה דניאל: אתם מבקשים לבטל את תקנה 22, את החובה שמפעיל אווירי ימדוד חום בסמוך לעלייה במטוס, אבל לא ביטלתם את העבירות הפליליות שחלות על אי מדידת חום ועל אי דיווח של שדה התעופה לגבי העניין הזה.

טל פוקס: כמובן שזאת טעות.

טל פוקס: זה יתוקן.

יעקב מרגי: איפה זה אמור להיות מתוקן?

טל פוקס: במשטרה מודעים לזה שאין את החובה הזאת, לכן הם לא יתייחסו לעבירות האלו.

איתי עצמון: אנחנו חושבים שצריך להקפיד להתאים את העבירות כאשר מוחקים הוראות או מתקנים הוראות מהותיות.

טל פוקס: הטעות הזאת תתוקן.

טל פוקס: כמובן שזה לא ייאכף עד שהטעות לא תתוקן.

רננה שחר: זו אכן טעות שלא ביטלנו את העבירות הפליליות, אבל צריך לזכור שכשהתקנה בטלה גם העבירה הפלילית בטלה.

נעמה דניאל: אם בעלי תו ירוק, ובקרוב גם מי שביצע בדיקות מידיות, יכולים להיכנס לכל מיני מקומות, מה ההצדקה להשאיר את מתווה הכניסה לנתב"ג של מקבלי פנים ושל מי שבא לסייע לנוסעים שבאים לארץ?

איתי עצמון: שזה לאו דווקא נוסע עם מוגבלות.

טל פוקס: הסיבה שיש את ההגבלות האלו היא לא רק תו ירוק.

טל פוקס: בנתב"ג יש הרבה תהליכים שמתקיימים ולא מתקיימים כרגיל.

טל פוקס: חלק גדול מאולם מקבלי הפנים הוסב לאולם בדיקות.

טל פוקס: כרגע יש קיבולת שנובעת מהמרחק, מכמה אנשים נכנסים אליו, ובעת הזאת אנחנו לא חושבים שנכון לשנות את זה.

טל פוקס: יותר חשוב שיגיעו נוסעים ואנשים שבאמת זקוקים למלווים, אחר כך מה שאקסטרה.

יעקב מרגי: רננה, האם מהדיון הקודם שאמרתם לנו שלמרות המכסה הגיעו 1,700 עד 2,000 ישראלים, השתנה המצב?

יעקב מרגי: האם השתנה המצב מאז שבג"ץ החליט מה שהחליט?

רננה שחר: עד סוף השבוע הקודם לא היה שיפור מאוד גדול.

רננה שחר: אני רואה שאתמול נחתו 3,700 אנשים, שזה שיפור גדול.

רננה שחר: בקיצור, כן יש שיפור.

רננה שחר: אישור הסרת מגבלת היעדים תרם, לפי הבנתי, להגדלת ה-capacity של האנשים, לא רק של הטיסות.

רון חלפון: מבחינת הנוסעים הטרמינל הוא טרמינל ירוק.

רון חלפון: לא יכול להיכנס אדם לטרמינל אלא אם כן הוא מחוסן, מחלים או עבר בדיקת PCR ב-72 השעות האחרונות.

רון חלפון: באופן לא הגיוני דווקא עובדים שהם לא מחוסנים, לא מחלימים ולא עברו בדיקת PCR כן יכולים להיכנס.

רון חלפון: ביקשנו מספר פעמים לשנות את ההוראה כך שהעובדים לא יסכנו אחרים, שהנוסעים לא יסכנו עובדים.

יעקב מרגי: אם הייתם מקבלים החלטה באופן עצמאי, מה היה קורה?

רון חלפון: אתה בוודאי מכיר את השיג ושיח המשפטי על אם נכון לקבל החלטה באופן עצמאי.

רון חלפון: מאחר וכל הגורמים הממשלתיים מסכימים שנכון לעשות את זה מבחינה בריאותית, אני לא מבין למה אי אפשר לקבוע את זה בתקנות.

רון חלפון: אני לא חושב שנכון לעשות את זה באפן חד צדדי.

רון חלפון: הנושא הזה על הפרק כבר יותר מחודשיים.

יעקב מרגי: אם זה היה תלוי בי, אני חד משמעי בנושא הזה.

יעקב מרגי: אני מקבל הרבה נאצות על העמדה הזאת, אבל אני גאה בה.

רון חלפון: שהיא?

יעקב מרגי: שמי שלא מחוסן לא יסכן אותי ואת האחרים.

יעקב מרגי: יכול להיות שחבריי לא יסכימו איתי, אבל באמצעותך אמרתי את דעתי.

מיכל וונש: אתמול הייתה פסיקה שאומרת שסייעת שלא חוסנה לא יכולה להיכנס לגן.

מיכל וונש: כל כוונתי הייתה שהממשלה חייבת לייצר את המנגנונים שמכירים במי שחוסן בשני חיסונים, ו/או לייצר מנגנון שיאפשר בדיקה סרולוגית למי שלא חוסן, ו/או לייצר מנגנון בידודי שלפחות ייתן את אותה זכות לחיילים בודדים לראות את הוריהם כפי שיש לשאר אזרחי מדינת ישראל.

חגי לוין: שמענו עכשיו את הסוגיה של העובדים.

חגי לוין: אני חושב שיש פתרון מאוזן יותר מאשר לוודא שהעובדים יהיו מחוסנים.

חגי לוין: יש דרך לנהל את הגבולות במדינת ישראל בצורה מקצועית.

חגי לוין: מה שבג"ץ אמר זה שאי אפשר לקבל החלטות שרירותיות.

מידן בר: אני רוצה להגיד לכם מה המצב בעולם.

מידן בר: בסוף, לדעתי, הוא גם יקרה אצלנו.

מידן בר: הוא לא יקרה בגללי, הוא יקרה בגלל משפט ולחץ בינלאומי.

מידן בר: מה שקורה היום זה שבית המשפט פותח את מה שמשרד הבריאות מצמצם.

מידן בר: שדות התעופה בעולם מתנהלים קצת אחרת מהשדה שלנו.

מידן בר: אני חושב שאין שום סיבה להגביל שני מטר בתוך שדה תעופה כשאתה יודע מי נכנס אליו הרבה יותר טוב מאשר כשנכנסים למסעדה.

מידן בר: אם נישאר עם הגבלות התנועה בשבועות ובחודשים הקרובים, לא נוכל לתת לנוסעים שמבקשים לטוס את המענה.

מידן בר: לא יכול להיות שאנשים מחוסנים יכולים לטוס ומה שמגביל אותם זה חוסר היכולת שלנו.

מידן בר: אני חושב שאנחנו צריכים לנוע לכיוון מחוסנים, להגביל את מגבלת המרחק במשהו הרבה יותר מצומצם.

מידן בר: ככה אפשר יהיה לייצר פה תעופה בחודש-חודשיים הקרובים.

מידן בר: זה טוב לנו, זה טוב לתעופה, זה טוב למשק.

יעקב מרגי: אתמול קיבלתי פנייה מכעיסה על נוסעת שנאלצה לשלם 1,629 דולר לכרטיס באל-על.

יעקב מרגי: לא מדובר בטיסה טרנס-אטלנטית.

יעקב מרגי: אני חושב שבסוגיית הפקעת המחירים על ידי חברות התעופה בעת הזאת אסור להקל ראש.

יעקב מרגי: הוועדה הזאת באה לקראת חברות התעופה, במיוחד לקראת אל-על.

יעקב מרגי: אם אני אשמע עוד פעם על מקרה כזה, אני לא אהסס לצאת בקריאות חמורות כפי שקראתי.

יעקב מרגי: אסור לנצל את המצב הזה.

יעקב מרגי: זה כמעט גובל בפשע להפקיע מחירים בתקופה כזאת.

יעקב מרגי: אנשים לא מטיילים בעולם בעת הזאת.

יעקב מרגי: אותה אישה נאלצה לעשות את המסלול שהיא נדרשה לעשות בגלל צרכים אישיים.

יעקב מרגי: מי אמור לבדוק את זה, רננה?

רננה שחר: זה אכן נשמע המון המון כסף, אבל אני לא מכירה את הפרטים.

יעקב מרגי: מכתב חריף יצא אליכם ואל מי שאמור לעסוק בהגנת הצרכן.

רננה שחר: אין פיקוח על המחירים של כרטיסי טיסה, חוץ מלקו לאילת.

רננה שחר: התחרות שהייתה מאוד עזה, ונראה לי שהולכת להתחדש, אמורה להיות הערובה למחירים סבירים.

יעקב מרגי: תיקחו בחשבון כשאתם מחלקים קווים ומסלולים שחברות התעופה מנצלות את זה לרעה.

יעקב מרגי: טוב שהאזרחים ידעו את זה ויעשו איתן חשבון.

שרון בראנסטון: אני לא מכירה את המקרה.

יעקב מרגי: אנחנו נשלח לך.

שרון בראנסטון: אנחנו נבדוק את זה.

שרון בראנסטון: כמו שרננה אמרה, אנחנו פועלים בסביבה תחרותית.

יעקב מרגי: כל הסביבה שלכם צריכה להיות רגועה.

יעקב מרגי: אני מקבל פניות על אצבע קלה בסכסוכי עבודה, בשימועים כאלה ואחרים לוועדים.

יעקב מרגי: אנא, עכשיו ערב חג, תקפיאו, גם ככה המצב לא הכי מזהיר.

יעקב מרגי: תקפיאו, תאטו את הקצב, כי אנחנו ניכנס לסוגיות האלו.

יעקב מרגי: אם יש ויכוח עם ועד העובדים - שימוע לא היום.

יעקב מרגי: אני אפנה אלייך את הפנייה בנוגע להפקעת המחירים.

טל פוקס: תחילה 8.

טל פוקס: תחילתן של תקנות אלה ביום "ח' בניסן התשפ"א (21 במרס 2021)".

יעקב מרגי: הממשלה, ובצדק, הרשתה, פתחה, שחררה, וגם החיסונים עושים את שלהם.

יעקב מרגי: יש מצבים הומניים קשים.

יעקב מרגי: נכון שההחלטה כרגע היא החלטה מושכלת לגבי אזרחים ישראלים בגלל המוטציות.

יעקב מרגי: מאחר ויש מקרים של אזרחים ישראלים שההורים שלהם, הילדים שלהם או הסבים שלהם הם לא ישראלים, אני חושב שכדאי שתשחררו למינהל האוכלוסין לקבוע איזה קריטריון.

מיכל וונש: אדוני היושב-ראש, כבר יש.

מיכל וונש: אנחנו כבר הרחבנו את הקריטריונים, הם רק צריכים לחזור למה שהיה.

יעקב מרגי: מתי הרחבנו את הקריטריונים?

מיכל וונש: לפני הביטול של הכל ב-25 בינואר הרחבנו את הקריטריונים כדי לאפשר ביקורים לחתונות.

יעקב מרגי: איפה?

יעקב מרגי: למי?

יעקב מרגי: מי קבע את הקריטריונים?

מיכל וונש: רשות האוכלוסין.

מיכל וונש: כבר היו קריטריונים שאפשרו לחתונות, לבריתות, להלוויות, לעולים שיולדים בארץ, לחיילים בארץ, לבנות שירות.

מיכל וונש: הכל בוטל עם סגירת השמיים.

מיכל וונש: לא החזירו את החלק הזה.

יעקב מרגי: אני מבקש להחזיר את זה, לאפשר.

יעקב מרגי: אני אפנה למינהל האוכלוסין.

יעקב מרגי: נקרא למינהל האוכלוסין לחדש את אותן הקלות למקרים ההומניטריים האלה.

יעקב מרגי: אנחנו מקבלים עשרות פניות.

יעקב מרגי: אני מאמין שמינהל האוכלוסין יידרש לחוות הדעת של משרד הבריאות.

מיכל וונש: הם מייצרים אפליה בין אזרחי מדינת ישראל.

יעקב מרגי: אנחנו נוציא את זה בסיכום.

יעקב מרגי: מי בעד אישור התקנות, ירים את ידו?

יעקב מרגי: מי נגד?

יעקב מרגי: אושר.

יעקב מרגי: אין מתנגדים, אין נמנעים, תודה רבה.